कज़ाख बहुध्रुवीयता की ओर अग्रसर
कज़ाकिस्तान के राष्ट्रपति कासिम-जोमार्ट टोकायेव ने रविवार को संवाददाताओं के सामने एक नायाब टिप्पणी की, कि उनका देश एक बहु-मार्गीय नीति अपनाएगा। जैसा कि उन्होंने कहा, "मेरा मानना है कि हमारी भू-राजनीतिक स्थिति और इस तथ्य को देखते हुए कि हमारी अर्थव्यवस्था में 500 बिलियन डॉलर से अधिक शामिल है, यह भी देखते हुए कि हमारे बाजार में वैश्विक कंपनियां काम कर रही हैं, हमें विदेश नीति के मामले में बस एक बहु-मार्गीय रास्ते पर आगे बढ़ना है।
टोकयेव की टिप्पणी सोवियत काल के बाद के शुरुआती दौर की याद दिलाती है जब रूस ने अपनी विदेश नीतियों में एक बहु-मार्गीय दृष्टिकोण को अपनाया था – जो गैर-वैचारधारिक, व्यावहारिक और लचीली था। लेकिन यहां टोकयेव का मतलब कज़ाकिस्तान के बड़े विकास के विविध संबंधों है।
इसमें कोई संदेह नहीं है कि स्थलसीमा (Landlocked Country) वाला देश होने के नाते कज़ाकिस्तान की राजनीति पर उसके भूगोल का प्रभाव तीव्र है, जो कि एक ताकतवर देश भी है। उदाहरण के लिए, यूरोप ने हाल ही खुद से बहुत दूर कज़ाकिस्तान पर अपना ध्यान देना शुरू किया है क्योंकि यह अपने हरित अर्थव्यवस्था के लक्ष्यों को पूरा करने के लिए दुर्लभ पृथ्वी धातुओं की आपूर्ति के लिए इधर-उधर बाज़ार ढूंढ रहा है।
इसके अलावा, कज़किस्तान को बिग ब्रदर्स से भी जूझना पड़ रहा है। पेशे से एक करियर डिप्लोमेट, टोकायेव ने शिकारी बिग ब्रदर्स को अनुमान लगाने के लिए छोड़ने के साथ उन्हें चुनिंदा रूप से इस्तेमाल करने का भी एक तरीका अपनाया है।
लेकिन सामने एक चुनौती है क्योंकि पिछले एक साल के दौरान बिग ब्रदर्स के बीच और उनके बीच संबंधों में अभूतपूर्व बदलाव आया है। यूक्रेन में रूस के युद्ध की पृष्ठभूमि के खिलाफ, मध्य एशिया एक ऐसा क्षेत्र बनता जा रहा है जहां पश्चिम करीबी गठबंधन बनाने और नए व्यापार मार्गों का निर्माण करने के लिए एक रास्ता तलाश रहा है।
मध्य एशियाई देश चुनाव करने और पक्ष चुनने के दबाव में हैं। यूरोपीय संघ के विदेश नीति प्रमुख जोसेप बोरेल ने शुक्रवार को यूरोपीय संघ-मध्य एशिया कनेक्टिविटी सम्मेलन में एक भाषण दिया: जिसमें कहा कि समरकंद, उज़्बेकिस्तान में ग्लोबल गेटवे है जो विशेष रूप से उल्लेखनीय है।
बोरेल ने एक 797a भावपूर्ण दलील दी कि मध्य एशियाई देशों को "नियम-आधारित अंतर्राष्ट्रीय व्यवस्था" के साथ जुड़ना चाहिए – जो सामूहिक पश्चिम का एक कोडवर्ड है। उन्होंने स्पष्ट रूप से अपने मध्य एशियाई दर्शकों को चेतावनी दी, कि "संबंध और विकल्प होना अच्छी बात है। क्योंकि, अत्यधिक निर्भरता और पसंद के अभाव में अधिक कीमत चुकानी पड़ सकती है।”
बोरेल का भाषण आश्चर्यजनक था। दूसरे ही दिन, अपनी नव-औपनिवेशिक शेख़ी बघारते हुए, प्लासी स्पैनियार्ड ने कहा था कि "यूरोप एक बगीचा है," जो "खूबसूरत" है और पृथ्वी पर मौजूद अधिकांश देशों से बेहतर है। उन्होंने दावा किया कि, "बाकी दुनिया का बड़ा हिस्सा एक जंगल की तरह है, और वह जंगल बगीचे पर आक्रमण कर सकता है।" बोरेल ने तर्क दिया कि "दुनिया को यूरोप की जरूरत है," क्योंकि यह एक "रोशनी" है जो बाकी दुनिया को सभ्य बनाना चाहती है। उन्होंने जोर देकर कहा कि, प्रबुद्ध पश्चिमी देशों के "मालियों को जंगल जाना पड़ता है," क्योंकि बर्बर लोगों को वश में नहीं किया गया तो वे "बाकी दुनिया हम पर आक्रमण कर देंगे।"
बोरेल ने अस्ताना से होते हुए समरकंद पहुंचे, जहां उन्होंने टोकयेव से मुलाकात की। कज़ाकिस्तान में रहते हुए, बोरेल ने टोकयेव की "गंभीर सुधार प्रक्रिया को देश को और अधिक खुला, अधिक समावेशी, और अधिक लोकतांत्रिक बनाने के लिए" प्रशंसा की। मुमकिन है, चापलूसी वाली टिप्पणी करते समय, बोरेल ने विचार किया होगा आज के राष्ट्रपति चुनाव में जीत पूर्व निर्धारित थी।
हक़ीक़त में, रेडियो फ्री यूरोप और रेडियो लिबर्टी की एक रिपोर्ट के मुताबिक, अमेरिकी विदेश और सुरक्षा नीति विभाग, टोकायेव की साख को एक उदारवादी के रूप में पूरी तरह से खारिज कर देते हैं, वे उसे "मुख्य रूप से कॉस्मेटिक बताते हैं..." जो अपनी प्रकृति में बदलता नहीं है। एक ऐसे देश में निरंकुश व्यवस्था जो वर्षों से बड़े पैमाने पर भ्रष्टाचार और भाई-भतीजावाद से त्रस्त है।
जाहिर है, बोरेल केवल कुतुर्क कर रहा था। या, इसकी अधिक संभावना है, कि बाइडेन प्रशासन के नए चोर निराश महसूस कर रहे होंगे कि 20 नवंबर को होने वाले राष्ट्रपति चुनाव के मद्देनज़र कजाकिस्तान में पश्चिमी समर्थक विपक्ष और अधिकार कार्यकर्ताओं को हिरासत में लेकर तोकायेव ने एक और संभावित कलर क्रांति को रोक दिया हो सकता है। यूएस-आधारित मीडिया में टोकायेव और उनके परिवार के बारे में जो भद्दे लेख सामने आए हैं, निश्चित रूप से, यह सब बेल्टवे को ध्यान में रखा कर लिखा जा रहा है।
जनवरी में, जब ईंधन की कीमतों में वृद्धि पर छिटपुट राष्ट्रव्यापी विरोध और देशव्यापी सरकार विरोध तथा लामबंदियों को देखते हुए, टोकायेव ने क्रेमलिन द्वारा भेजे गए सीएसटीओ (सामूहिक सुरक्षा संधि संगठन) दलों को अस्ताना में तैनात करने में कोई संकोच नहीं किया था ताकि शांति बनाए रखी जा सके। टोकायेव ने रूसी तैनाती का इस्तेमाल सुरक्षा कार्रवाई का सहारा लेने के लिए किया था। और इसका श्रेय राष्ट्रपति पुतिन को जाता है जो मध्य एशियाई देशों के प्रति सामान्य तौर रूसी नीतियां एक कॉलेजियम दृष्टिकोण रखती हैं जिसके तहत इस क्षेत्र को विशेषता दी जाती है जो मास्को के वार्ताकारों को उनकी राष्ट्रीय प्राथमिकताओं को पूरा करने के लिए पर्याप्त जगह भी देती है।
तब से टोकायेव ने सत्ता पर अपनी पकड़ मजबूत कर ली है। पूर्व राष्ट्रपति नूरसुल्तान नज़रबायेव के शासन में पश्चिमी खुफिया तंत्र घुस गया था, लेकिन टोकायेव, हालांकि उस शासन पर आश्रित थे, लेकिन कज़ाकिस्तान की ताक़त से अपने पूर्व संरक्षक के अंतिम अवशेषों को मिटा दिया है। हालांकि, यह अलग बात है कि टोकायेव ने यूक्रेन युद्ध को लेकर क्रेमलिन की व्यस्तता का फायदा उठाते हुए रूस की तुलना में अपने देश की रणनीतिक स्वायत्तता को मजबूत किया।
इसकी तुलना में, दो बड़े भाइयों के साथ, चीन ने कजाकिस्तान के साथ समान संबंध बनाकर बहुत अच्छा किया है। आज दोनों देशों के बीच सहयोग सूची में 21.2 अरब डॉलर से अधिक की कुल 52 परियोजनाएं शामिल हैं। चीन ने संबंधों पर बहुत ध्यान दिया और शीर्ष स्तर के आदान-प्रदान की उच्च गति को बनाए रखा।
जबकि टिप्पणीकार, बड़े पैमाने पर एशिया और यूरोप में चल रहे बेल्ट एंड रोड इनिशिएटिव (बीआरआई) के निहितार्थ पर ध्यान केंद्रित कर रहे हैं, यदपि परियोजना के महत्वपूर्ण प्रभाव की अनदेखी की जाती है और वह जारी रहेगी। कहीं इसे भुला न दिया जाए, कि नूर-सुल्तान के साथ ही चीनी राष्ट्रपति शी जिनपिंग ने 2013 में बीआरआई की घोषणा की थी।
तब से चीनी औद्योगिक केंद्रों को यूरोपीय शहरों से जोड़ने वाली रेल लाइनें पूरे कज़ाकिस्तान में उभरी हैं। साउथ चाइना मॉर्निंग पोस्ट चीन-कजाकिस्तान सीमा पर रेलवे क्रॉसिंग खोरगोस को "दुनिया का सबसे बड़ा शुष्क बंदरगाह" कहता है। उस ट्रांसफर हब से, मालगाड़ियाँ रूस के माध्यम से पश्चिमी यूरोप के शहरों में उत्तर की ओर चलती हैं, जिन्हे "सस्ते चीनी सामानों की भूख है।"
स्पष्ट रूप से पश्चिम, मध्य एशिया में पैठ बनाने के अवसर की एक खिड़की देख रहा है जबकि रूस यूक्रेन में फंस गया है। लेकिन कज़ाकिस्तान में "कलर क्रांति" को रोकने में चीन एक हितधारक बना हुआ है। अप्रत्याशित रूप से, शी जिनपिंग ने महामारी शुरू होने के बाद से लगभग 1,000 दिनों में अपना पहला विदेशी दौरा कज़ाकिस्तान का किया था, जब सितंबर के मध्य में उन्होंने टोकायव से मुलाकात की थी।
इसलिए, टोकायेव के साथ शी की मुलाकात का मक़सद, बीआरआई को पुनर्जीवित करना था। सिल्क रोड के लिंचपिन के रूप में कज़ाकिस्तान की ऐतिहासिक भूमिका को देखते हुए, कज़ाकिस्तान और चीनी दोनों नेता कज़ाकिस्तान को यूरेशियन लैंडमास के माध्यम से बढ़े हुए व्यापार के लाभों को हासिल करने के मामले में खुश नज़र आ रहे हैं।
गौरतलब है कि शुक्रवार को बैंकॉक में एशिया-प्रशांत आर्थिक सहयोग की सभा में बोलते हुए शी ने घोषणा की है कि चीन अगले साल तीसरे बेल्ट एंड रोड फोरम फॉर इंटरनेशनल कोऑपरेशन की मेजबानी करने पर विचार करेगा।
रूस और चीन एक स्थिर क़ज़ाकिस्तान देखना चाहते हैं, और इसलिए वे अलग-अलग भूमिकाएँ निभा रहे हैं: मास्को सुरक्षा और राजनीतिक सवालों पर कज़ाकिस्तान के साथ काम कर रहा है,जबकि चीन आम तौर पर वित्तीय और आर्थिक भूमिका निभा रहा है। जनवरी में कज़ाकिस्तान में विरोध प्रदर्शनों को दबाने के लिए सीएसटीओ की सैन्य उपस्थिति ने रेखांकित किया कि रूस का सांस्कृतिक और सुरक्षा प्रभाव सर्वोपरि है।
रूसी विदेश नीति के अधिक मुखर होने से कज़ाकिस्तान में राष्ट्रवाद के विकास ने, रूसी-कजाकिस्तान संबंधों में तनाव पैदा किया हो सकता है, लेकिन दिलचस्प बात यह है कि उच्च स्तरीय रूसी-चीनी संबंधों ने कज़ाकिस्तान में राजनीतिक और सैन्य माहौल को स्थिर करने में मदद की है।
टोकयेव द्वारा बहु-मार्गीय विदेश नीति की पुष्टि करना, मध्य एशियाई लोगों के सामने, बोरेल के थीसिस की विनम्र अस्वीकृति के रूप में देखा जा सकता है कि "अलगाव में सुरक्षा की मांग करना एक भ्रम है।"
मूल रूप से अंग्रेज़ी में प्रकाशित रिपोर्ट को पढ़ने के लिए नीचे दिए गए लिंक पर क्लिक करेंः
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva